# o`zbekiston respublikasi xalq ta`limi vazirligi Samarqand viloyat xalq ta`limi xodimlarini qayta tayyorlash va ularning malakasini oshirish instituti

*Boshlang`ich ta`limda uslubiy ishlarni tashkil etish*

***(umumta`lim maktablarining boshlang`ich sinf***

***o`qituvchilari uchun uslubiy ko`rsatma)***

Samarqand-2015

Boshlang`ich ta`limda uslubiy ishlarni tashkil etish (Umumta’lim maktablarining boshlang‘ich sinf o‘qituvchilari uchun uslubiy tavsiyanoma) Samarqand VPKQTMOI. 2015-yil. 20 bet.

Tuzuvchi: O.To`xtayev – VPKQTMOI maktabgacha va

boshlang‘ich ta’lim kafedrasi katta o‘qituvchisi

Taqrizchilar: G‘. Yaxshiboyev – Sam.DAQI dotsenti

D.Rabbanayeva – VPKQTMOI maktabgacha va

boshlang‘ich ta’lim kafedrasi o‘qituvchisi

Tavsiyanoma institut Ilmiy kengashining 2015-yil -noyabr -sonli yig‘ilishi qarori bilan nashrga tavsiya etilgan.

Ushbu tavsiyanomada Boshlang`ich ta`limda uslubiy ishlarni tashkil etish noan’anaviy tarzda, texnologik xaritalar asosida zamonaviy tashkil etish yuzasidan uslubiy tavsiyalar, dars ishlanmalari berilgan bo‘lib, boshlang‘ich sinf o‘qituvchilariga metodik yordam bo‘ladi.

Samarqand viloyat pedagog kadrlarni qayta tayyorlash va malakasini oshirish instituti, 2015-yil.

**Kirish.**

O’zbekiston Respublikasi Prezidenti I.Karimovning ma’ruzalarida “2014 yil Sog’lom bola yili” deb e’lon qilindi va quyidagi fikrlar bayon etildi:

*«Bolaning jismoniy va psixologik rivojlanishidagi eng asosiy davr – bu boshlang’ich sinf davridir … Qabul qilinadigan dasturda boshlang’ich ta’limning sifatini oshirish, ta’lim standartlari, o’quv dasturlari, darslik va o’quv qo’llanmalarni takomillashtirish, ilg’or pedagogik va axborot-kommunikasiya texnologiyalarini keng joriy etish masalalari o’z ifodasini topishi kerak.»*

2013 yil 6 dekabrdagi «Amalga oshirayotgan islohotlarimizni yanada chuqurlashtirish va fuqarolik jamiyati qurish - yorug’ kelajagimizning asosiy omilidir» mavzusidagi ma’ruza

Xalq ta’lim vazirligining “Umumta’lim maktablarida boshlang’ich ta’limning samaradorligini oshirish” to’g’risidagi 365-sonli buyrug’i tasdiqlandi.

Boshlang’ich sinf o’quvchilarida zarur ko’nikmalarni shakllantirish, boshlang’ich ta’lim sifat-samaradorligini yangi bosqichga ko’tarish, o’qitishning zamonaviy usul va vositalarini amaliyotga joriy etish, bu jarayonga keng pedagogik jamoatchilik va mutaxassislarning jalb etgan holda chora-tadbirlarni tizimli ishlab chiqish maqsadida ishchi guruhi tarkibi tasdiqlandi. Ishchi guruhi tomonidan chora-tadbirning rejasini tuzish bo’yicha takliflar berildi. Xalq ta’lim vazirligi tomonidan joriy yilning 16 mart kuni “Umumiy o’rta ta’lim maktablarida boshlang’ich ta’limning sifat-samaradorligini oshirish” bo’yicha chora – tadbirlar rejasi tasdiqlandi.

O’zbekiston Respublikasi Prezidentining 2014 yil 19 fevraldagi“Sog’lom bola yili”, “Davlat dasturi to’g’risida”gi PQ-2133-sonli qarorining 71-bandida quyidagi vazifalar belgilangan:

* 1-4 – sinflar uchun shu yoshdagi bolalarning psixologik – fiziologik o’ziga xosliklarini inobatga olgan holda o’quv dasturlari va darsliklarni tanqidiy ko’rib chiqish;
* Ilg’or pedagogik va axborot kommunikasiya texnologiyalarini boshlang’ich sinf o’qituvchilari faoliyatiga joriy etish bo’yicha metodik qo’llanmalarni ishlab chiqish va nashr etish;
* Boshlang’ich sinflar darsliklari uchun multimedia ishlanmalarini bosqichma-bosqich ishlab chiqish (2014-2017 y).

Boshlang’ich ta’limning asosiy maqsadi: bolaning o’qishga bo’lgan ijobiy munosabatini, bugungi kunda eng zarur bo’lgan o’qish savodxonligi, turli ma’lumotlar bilan ishlash, asosiy matematik amallarni bilish va ularni kundalik hayotda qo’llay olish, mantiqiy va ijodiy fikrlash, o’z-o’zini boshqarish, jamoada o’zini tuta bilish, yozma va og’zaki muloqot madaniyati qoidalarini egallash, ta’limiy faoliyatni tashkil etish kabi ko’nikmalarni shakllantirishdan iboratdir.

Boshlang’ich sinf o’qituvchisining kasbiy salohiyati va ma’lumot darajasi, bolalar psixologiyasi, hozirgi zamon boshlang’ich ta’lim metodikasini bilishi, boshlang’ich ta’lim sifatini oshirishda muhim ahamiyatga ega. Boshlang’ich sinf o’quvchilarida zarur ko’nikmalarni shakllantirish, boshlang’ich ta’lim sifat-samaradorligini yangi bosqichga ko’tarish, o’qitishning zamonaviy usul va vositalarni amaliyotga joriy etish maqsadga muvofiqdir. O’qituvchi bu jarayonda shaxsning rivojlanishi, shakllanishi, bilim olishi va tarbiyalanishiga sharoit yaratadi.

O’zbekiston Respublikasi Vazirlar Mahkamasining 2012 yil 15 maydagi 130-sonli qarori hamda Xalq ta’limi vazirligining 2012 yil 16 maydagi 160-sonli buyrug’i asosida umumiy o’rta ta’lim maktablarida fanlar tarkibiga integrasiya qilingan “Salomatlik darslari”, “Odobnoma”, “Atrofimizdagi olam”, “Tabiatshunoslik”, “Jismoniy tarbiya”, “O’qish” fanlari tarkibida har bir sinfda 17 soatdan o’qitilishi belgilandi.

Mazkur dastur asosida integrasiya qilib o’qitiladigan darslar rejasida o’quvchilarga kun tartibi, sog’lom ovqatlanish, sanitariya va gigiyena haqida tushuncha berish, zararli odatlar va ularni oldini olishsh, vitaminlar va ularning salomatlik uchun ahamiyati, sport va salomatlik, ovqatlanishning salomati va to’g’ri rivojlanishdagi ahamiyati, ichkilikbozlik va salomatlik, salomatlikni mustahkamlovchi omillari, transport vositalaridan shikastlanishlarni oldini olish, reproduktiv salomatlik, atrof-muhitning inson salomatligiga zararli ta’sirlarini kamaytirish bo’yicha hayotiy ko’nikmalarni shakllantirish ko’zda tutilgan.

Hayotiy ko’nikmalar konsepsiyasi asosida jamiyat tadqiqotchilarining uchinchi ming yillik axborotlashtirilgan jamiyat sifatida rivojlanishi, unda ijtimoiy ta’lim sohasiga o’zgarishlar olib kiruvchi axborot texnologiyalari yetakchilik qilishi inobatga olingan holda, mashg’ulotlarni samarali tashkil etishda ilg’or interfaol usullardan hamda mediyata’limdan foydalanish bugungi kun talabidir.

Yuqorida qayd etilgan fikrlarni inobatga olgan holda O’zbekiston Respublikasi Prezidentining 2014 yil 19 fevraldagi PQ-2133-sonli qarori bilan tasdiqlangan “Sog’lom bola yili” Davlat dasturining 84-bandi, Xalq ta’limi vazirligining Tarmoq dasturining 39-bandining ijrosini ta’minlash yuzasidan o’quvchiar o’rtasida targ’ibot-tashviqot ishlarini olib borish, jamiyatda sog’lom turmush tarzini shakllantirish uchun “Salomatlik darslari” fanlar tarkibiga integrasiya qilingan o’quv kursida 1-4-sinflar uchun elektron axborot ta’lim resursi mualliflar guruhi tomonidan tayyorlandi.

“Salomatlik darslari” (1-4-sinflar uchun) elektron axborot ta’lim resursi 8 nomdagi “Kun tartibi”, “To’g’ri ovqatlanish”, “Shaxsiy gigiyena”, “Jamoat gigiyenasi”, “Zararli odatlar”, “Vitaminlar”, “Jismoniy faollik va sport”, “Salomatlik festivali” kabi mavzulardan iborat.

Ushbu “Salomatlik darslari” elektron axborot-ta’lim resursidan darsni mustahkamlash bosqichida hamda darsdan tashqari tarbiyaviy soatlarda foydalanish mumkin.

Masalan: 1-sinf Jismoniy tarbiya (1-chorak, 11-12-dars) “Shaxsiy gigiyena qoidalari” mavzusi tarkibida “Shaxsiy gigiyena” mavzusiga ishlangan videofilm, annimasiya va test topshiriqlaridan darsni mustahkamlash jarayonida foydalanish samarali natija beradi. Bunda o’quvchilar shaxsiy gigiyena qoidalarini o’rganish bilan, o’z sog’lig’i uchun g’amxo’rlik qilishni o’rganadilar. Ozodalik va pokizalikni hamda sanitariya va gigiyenaga talablariga qa’tiy rioya qilishga lozimligi ta’kidlanadi.

Kelgusidagi vazifalar:

* Barcha umuta’lim maktablari kutubxona zahirasiga 1-sinf “Cavodga o’rgatish”, “Ona tili”, “O’qish”, “Matematika”, “Atrofimizdagi olam”, ta’lim rus tilida olib boriladigan maktablarning boshlang’ich sinflari uchun “Russkiy yazik”, “Chteniya” metodik qo’llanmalari va ularning multimedia ilovalarini kirim qilish;
* Viloyat XTB va VPKQTMOIlari bilan hamkorlikda ushbu 7 nomdagi metodik qo’llanmalar bilan ishlash yuzasidan o’quv seminarlari tashkil etish;
* ZiyoNet hamda uzedu.uz tarmog’i orqali, shuningdek rtm.uz saytiga o’quv fanlarini ilg’or pedagogik va axborot-kommunikasiya texnologiyalari asosida yaratilgan namunaviy bir soatlik dars ishlanmalari hamda metodik tavsiyalar bilan boyitib borish;
* ilg’or ish tajribaga ega bo’lgan ijodkor boshlang’ich sinf o’qituvchilarining ish tajribalarini ommalashtirish va uzedu.uz, rtm.uz saytiga qo’yish;
* zamonaviy axborot-kommunikasiya va ilg’or pedagogik texnologiyalar asosida boshlang’ich ta’limning sifat-samaradorligini oshirish.
* boshlang’ich ta’limning sifat-samaradorligini oshirish bo’yicha “Sog’lom bola yili” davlat dasturida belgilangan vazifalar ijrosini ta’minlash ;
* darsliklar, o’qituvchilarga mo’ljallangan metodik qo’llanma va darsliklarning multimedia ilovalaridan o’z o’rnida ijodiy foydalanish;
* dars samaradorligini oshirishda ilg’or pedagogik texnologiyalarni tanlash va maqsadli qo’llash;
* o’quvchilarning o’zlashtirishi murakkab bo’lgan mavzular yechimini topish;
* boshlang’ich ta’lim fanlarini o’qitishda DTS talablari asosida o’quvchilarning bilim, ko’nikma va malakalarni aniqlash metodlaridan o’rinli foydalanish;
* o’quvchilarning bilim olish sifatini oshirishda ota-onalar bilan hamkorlikda ish olib borish.